ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 47/2543เรื่อง หลักเกณฑ์ เงื่อนไข และวิธีการในการให้สมาชิกของกองทุนสํารองเลี้ยงชีพกู้ยืมเงินของกองทุนสํารองเลี้ยงชีพ อาศัยอํานาจตามความในข้อ 15 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคลลงวันที่ 4 เมษายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "สมาชิก" หมายความว่า สมาชิกของกองทุนสํารองเลี้ยงชีพ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล "นายจ้าง" หมายความว่า ผู้ซึ่งตกลงรับลูกจ้างเข้าทํางานโดยจ่ายค่าจ้าง ไม่ว่าจะเป็นบุคคลธรรมดาหรือนิติบุคคล "ลูกจ้าง" หมายความว่า ผู้ซึ่งตกลงทํางานให้แก่นายจ้างโดยได้รับค่าจ้าง "บริษัทในเครือ" หมายความว่า บริษัทที่นายจ้างถือหุ้นตั้งแต่ร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้น "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ในการจัดการกองทุนส่วนบุคคลที่เป็นกองทุนสํารองเลี้ยงชีพ บริษัทจัดการอาจให้สมาชิกกู้ยืมเงินของกองทุนสํารองเลี้ยงชีพได้ในกรณีที่ข้อบังคับของกองทุนสํารองเลี้ยงชีพระบุให้สามารถกระทําได้ และเป็นการให้กู้ยืมเงินตามหลักเกณฑ์และวิธีการที่กําหนดไว้ในประกาศนี้ข้อ ๓ ในกรณีที่ข้อบังคับของกองทุนสํารองเลี้ยงชีพมิได้กําหนดให้สมาชิกสามารถกู้ยืมเงินของกองทุนสํารองเลี้ยงชีพได้ หากคณะกรรมการกองทุนสํารองเลี้ยงชีพประสงค์จะแก้ไขข้อบังคับดังกล่าวต้องปรากฏว่า สมาชิกมีมติให้ความเห็นชอบด้วยคะแนนเสียงเกินกว่ากึ่งหนึ่งของจํานวนสมาชิกทั้งหมด ทั้งนี้ ก่อนการขอมติดังกล่าวต้องมีการเปิดเผยข้อมูลเป็นลายลักษณ์อักษรให้สมาชิกทราบในเรื่องดังต่อไปนี้เป็นอย่างน้อย (1) วัตถุประสงค์ของการให้สมาชิกกู้ยืมเงินของกองทุนสํารองเลี้ยงชีพ (2) หลักเกณฑ์ เงื่อนไข และวิธีการในการให้สมาชิกกู้ยืมเงินของกองทุนสํารองเลี้ยงชีพตลอดจนการวางหลักประกันในการกู้ ยืมเงิน (3) ผลกระทบต่อมูลค่าเงินกองทุนของกองทุนสํารองเลี้ยงชีพ และต่อสมาชิกในกรณีที่มีสมาชิกรายใดรายหนึ่งผิดนัดชําระ หนี้ (4) ค่าใช้จ่ายในการดําเนินการให้สมาชิกกู้ยืมเงิน (5) อัตราดอกเบี้ยเงินกู้ (6) ค่าใช้จ่ายของกองทุนสํารองเลี้ยงชีพที่อาจเกิดขึ้นจากการดําเนินการให้สมาชิกผู้กู้ชําระหนี้หรือการดําเนินการบังคับคดี ในกรณีที่สมาชิกผู้กู้ผิดนัดชําระหนี้ เช่น ภาระค่าใช้จ่ายในการติดตามทวงถามหนี้เงินกู้ที่ค้างชําระ ภาระค่าใช้จ่ายในการ บังคับคดี เป็นต้น (7) ความเสี่ยงของกองทุนสํารองเลี้ยงชีพในการให้กู้ยืมเงินแก่สมาชิก เช่น การลดลงของมูลค่าหลักประกัน การไม่สามารถ เรียกชําระหนี้จากสมาชิกผู้กู้ยืมได้ เป็นต้น (8) ต้นทุนค่าเสียโอกาสของกองทุนสํารองเลี้ยงชีพในการให้สมาชิกกู้ยืมเงิน(opportunity cost) (9) ข้อความว่า "กองทุนสํารองเลี้ยงชีพไม่สามารถหักกลบลบหนี้จากเงินสะสม เงินสมทบ ผลประโยชน์ของเงินสะสมและเงิน สมทบที่สมาชิกที่ผิดนัดชําระหนี้ซึ่งได้รับจากกองทุนสํารองเลี้ยงชีพได้"ข้อ ๔ ในการกําหนดค่าใช้จ่ายในการดําเนินการตามข้อ 3(4) อัตราดอกเบี้ยตามข้อ 3(5) ค่าใช้จ่ายของกองทุนสํารองเลี้ยงชีพตามข้อ 3(6) และต้นทุนค่าเสียโอกาสตามข้อ 3(8) ให้บริษัทจัดการดําเนินการร่วมกับคณะกรรมการกองทุนสํารองเลี้ยงชีพเพื่อกําหนดเรื่องดังกล่าวก่อนเสนอขอความเห็นชอบจากสมาชิกตามข้อ 3 ทั้งนี้ ในส่วนของค่าใช้จ่ายในการดําเนินการตามข้อ 3(4) ให้คิดจากสมาชิกผู้กู้ยืมเท่านั้นข้อ ๕ ในกรณีที่สมาชิกมีมติให้ความเห็นชอบในการแก้ไขข้อบังคับของกองทุนสํารองเลี้ยงชีพ ให้บริษัทจัดการดําเนินการให้คณะกรรมการกองทุนสํารองเลี้ยงชีพจัดทําและส่งรายงานเกี่ยวกับมติของสมาชิกดังกล่าว รวมทั้งข้อมูลที่ได้เปิดเผยต่อสมาชิกก่อนการลงมติตามข้อ 3 ให้สํานักงานทราบภายในสามสิบวันนับตั้งแต่วันถัดจากวันที่สมาชิกมีมติให้ความเห็นชอบในการแก้ไขข้อบังคับของกองทุนสํารองเลี้ยงชีพข้อ ๖ ในการให้สมาชิกกู้ยืมเงินของกองทุนสํารองเลี้ยงชีพ ให้บริษัทจัดการดําเนินการดังต่อไปนี้(1) ให้กู้ยืมเงินแก่สมาชิกเพื่อนําเงินกู้ไปซื้อหลักทรัพย์ของนายจ้างที่เป็นรัฐวิสาหกิจหรือบริษัทในเครือของนายจ้างที่เป็นรัฐวิสาหกิจซึ่ง สมาชิกได้รับจัดสรรอันเนื่องมาจากการแปรรูปรัฐวิสาหกิจนั้นทั้งนี้ โดยมีวัตถุประสงค์ที่จะนําหลักทรัพย์นั้นเข้าจดทะเบียนใน ตลาดหลักทรัพย์แห่งประเทศไทย(2) ให้สมาชิกกู้ยืมเงินได้ไม่เกินร้อยละห้าสิบของยอดเงินสะสมและผลประโยชน์ของยอดเงินสะสมของสมาชิกแต่ละราย และคิดดอกเบี้ย เงินกู้ไม่ต่ํากว่าอัตราใดอัตราหนึ่งดังต่อไปนี้ (ก) อัตราดอกเบี้ยเงินกู้ที่เรียกเก็บจากลูกค้ารายใหญ่ชั้นดีประเภทเงินกู้แบบมีระยะเวลา (MLR) โดยเฉลี่ยจากอัตราดอกเบี้ยเงินกู้ดังกล่าวที่ประกาศโดยธนาคารพาณิชย์ไทยขนาดใหญ่ห้าแห่งตามที่ธนาคารแห่งประเทศไทยประกาศกําหนด (ข) อัตราผลตอบแทนของพันธบัตรรัฐบาลที่มีอายุเท่ากับหรือใกล้เคียงระยะเวลาชําระคืนเงินกู้ตามสัญญากู้ยืมเงิน ตาม ที่ศูนย์ซื้อขายตราสารหนี้ไทยหรือธนาคารแห่งประเทศไทยกําหนด (ค) อัตราผลตอบแทนของพันธบัตรที่กระทรวงการคลังเป็นผู้ค้ําประกันเงินต้นและดอกเบี้ยเต็มจํานวนที่มีอายุเท่ากับ หรือใกล้เคียงระยะเวลาชําระคืนเงินกู้ตามสัญญากู้ยืมเงิน ตามที่ศูนย์ซื้อขายตราสารหนี้ไทยหรือธนาคารแห่ง ประเทศไทยกําหนด (3) กําหนดให้สมาชิกชําระคืนเงินต้นและดอกเบี้ยภายในระยะเวลาดังต่อไปนี้ (ก) ชําระคืนเงินต้นพร้อมดอกเบี้ยเป็นรายเดือน ๆ ละเท่า ๆ กันภายในระยะเวลาไม่เกินหกสิบเดือน ทั้งนี้ ไม่รวมถึงการชําระเงินต้นพร้อมดอกเบี้ยในงวดสุดท้ายของการชําระหนี้ หรือ (ข) ชําระคืนเงินต้นเป็นรายปี ๆ ละเท่า ๆ กันภายในระยะเวลาไม่เกินห้าปี และชําระดอกเบี้ยเป็นรายเดือน ๆ ละเท่า ๆ กันในแต่ละปีภายในระยะเวลาไม่เกินหกสิบเดือน ทั้งนี้ ไม่รวมกับการชําระดอกเบี้ยในงวดสุดท้ายของการชําระหนี้ หรือ (ค) ชําระคืนเงินต้นพร้อมดอกเบี้ยทั้งหมดทันทีเมื่อสมาชิกพ้นจากสมาชิกภาพไม่ว่าด้วยเหตุใด ๆ ในกรณีที่สมาชิกผิดนัดชําระหนี้เงินต้นหรือดอกเบี้ยตาม (ก) หรือ (ข) ให้บริษัทจัดการกําหนดในสัญญากู้ยืมเงินระหว่างสมาชิกกับกองทุนสํารองเลี้ยงชีพว่าสัญญาดังกล่าวเป็นอันสิ้นสุดลงข้อ ๗ ให้บริษัทจัดการจัดทํารายงานการให้กู้ยืมเงินแก่สมาชิก ณ วันสิ้นปี โดยมีรายละเอียดเกี่ยวกับจํานวนเงินที่สมาชิกกู้ยืมและอัตราส่วนของเงินที่ให้กู้ยืมเทียบกับมูลค่าเงินกองทุนของกองทุนสํารองเลี้ยงชีพ จํานวนสมาชิกที่กู้ยืมและอัตราส่วนของจํานวนสมาชิกที่กู้ยืมเทียบกับสมาชิกทั้งหมด ความคืบหน้าในการชําระคืนเงินต้นพร้อมดอกเบี้ย รวมทั้งจํานวนสมาชิกและยอดเงินที่ผิดนัดชําระหนี้ และส่งให้สํานักงานภายในวันที่ยี่สิบของเดือนมกราคมของปีถัดไปข้อ ๘ ประกาศนี้ให้ใช้บังคับตั้งแต่วันที่ 6 ตุลาคม พ.ศ. 2543ผู้มีอํานาจลงนาม - ประกาศ ณ วันที่ 6 ตุลาคม พ.ศ. 2543 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์